आज सङ्घीयताको चित्र भनेको संखुवासभा हो। यसैलाई अन्तिम सत्य ठानी यही गहन ज्ञान वितरण गरिरहेका छौँ। जनताले सङ्घीयता बुझेनन्। यसको सिधा अर्थ हो, राजनीतिक नेतृत्व यस विषयमा जानी-नजानी अज्ञानी बन्न पुग्यो तर पूर्ण ज्ञान छ भनी अभिनयमा लाग्यो र वर्तमानलाई ठाउँ दियो भन्नुमा अत्युक्ति नहोला। त्यसैले आज, हिजो सुन्निएको सङ्घीयता क्रमशः आफ्नो आकारमा आउँदै छ। २०६/०६३ को आन्दोलनले सङ्घीयता बोकेको थिएन, माओवादीले राज्य पुनर्संरचनाको विषयलाई उठानसम्म गरेको थियो। मधेस आन्दोलनपछि यो मुद्दालाई संविधानमा घुसाइएको थियो।
